Stesen LRT UiTM Shah Alam

Stesen LRT UiTM Shah Alam ialah stesen transit aliran ringan (LRT) di Shah Alam, Selangor, Malaysia. Stesen ini dikhidmat oleh LRT Laluan Shah Alam yang merupakan sebahagian daripada Sistem Transit Bersepadu Lembah Klang di Malaysia. Stesen ini dinamakan sempena sebuah kampus induk bagi universiti awam terbesar di Malaysia, iaitu Universiti Teknologi MARA (UiTM). Sebelum dikenali sebagai UiTM Shah Alam, stesen ini dikenali sebagai UiTM. Pengoperasian stesen serta laluan dibuka secara rasmi pada 29 Jun 2026. Ciri-ciri stesen Perkhidmatan Stesen LRT UiTM Shah Alam menyediakan perkhidmatan kereta api yang dikendalikan oleh Rapid Rail melalui Laluan Shah Alam, dan terletak di antara stesen Dato' Menteri (stesen Raja Muda menjelang tahun 2031 apabila stesen itu siap dibina dan beroperasi kelak) dan stesen Seksyen 7 Shah Alam. Kod stesen bagi stesen LRT UiTM Shah Alam ialah SA14. Lokasi stesen Stesen LRT UiTM Shah Alam terletak di dalam kawasan bidang kuasa Majlis Bandaraya Shah Alam (MBSA), dan terletak berhampiran dengan FT 2 Lebuhraya Persekutuan di Shah Alam, Selangor. Stesen ini memberikan perkhidmatan terus ke penduduk di persekitaran Seksyen 1 Shah Alam (UiTM) di bahagian utara dan Seksyen 16 Shah Alam di bahagian selatan. Antara mercu tanda yang terletak berhampiran dengan stesen ini termasuk: Universiti Teknologi MARA (UiTM) Kampus Shah Alam Dewan Agung Tuanku Canselor (DATC) UiTM (terdapat sebuah ruang pejalan kaki yang dibina secara terus dari stesen) Stadium UiTM Bangunan Institut Pemikiran dan Kepimpinan Melayu (IMPAK) UiTM Bangunan Fakulti Undang-Undang UiTM Bangunan Institut Kecemerlangan Perniagaan (IBE) UiTM Bangunan Institut Kualiti dan Perkembangan Ilmu (InQKA) UiTM Kompleks Perumahan Kerajaan Selangor Sekysen 16 Flat PKNS Seksyen 16 Masjid Jamek Raja Tun Uda Sekolah Rendah Agama (SRA) Seksyen 16 Perpustakaan Undang-Undang Tun Abdul Razak Pelan stesen Stesen LRT UiTM Shah Alam adalah stesen bertingkat dengan tiga tingkat: aras tanah, aras legar, dan aras platform. Stesen ini mempunyai satu platform tengah di atas ruang legar untuk perkhidmatan laluan ini. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Pintu masuk dan keluar Stesen LRT UiTM Shah Alam mempunyai dua pintu masuk/keluar. Galeri Rujukan Pautan luar Laman web rasmi LRT3